Publication: Magyar Közlöny
Issue: MK-2001-75 (Year: 2001, Number: 75)
Era: 1990-2004
Section: többször módosított 1996. évi CXI. törvény (a továbbiakban: Épt.) 1. §-ának (1) bekezdése helyébe a következő
Paragraph Index: 978

(4) A vételi ajánlat útján történő befolyásszerzés lebonyolítására forgalmazót kell megbízni. 94/D. § (1) A vételi ajánlatot az ajánlattevő és a forgalmazó jóváhagyásra benyújtja a Felügyeletnek, és ezzel egyidejűleg a vételi ajánlatot és annak a Felügyelet részére benyújtott mellékleteit a részvénytársaság igazgatósága részére megküldi, és haladéktalanul kezdeményezi a jóváhagyásra benyújtott vételi ajánlat közzétételét. A közzétételnek a figyelem felhívására alkalmas módon tartalmaznia kell, hogy a közzétett vételi ajánlatot a Felügyelet még nem hagyta jóvá, illetve azt, ha az ajánlattevő versenyfelügyeleti eljárást kezdeményez.

Source: https://magyarkozlony.hu/hivatalos-lapok/e2aa6773a5da50df476ab694f1ce727753cb4537/dokumentumok/bb783d1634367a9d8ca619201aa43f17313e29ec/letoltes